เรื่องร้องเรียน: อ้างอิงถึงเนื้อหาเดิมตามที่เคยแจ้งมา... ปากซ.ศาลาแดง ถ.สีลม หัวมุมอาคารซิลลิก มีการตั้งร้านอาหารแผงลอยหลายร้าน* พร้อมตั้งโต๊ะนั่งทานอาหารได้ด้วย จน"แทบเต็มพื้นที่ทางเท้าสาธารณะ"ที่แคบอยู่แล้ว ตั้งแต่หัวมุมถ.สีลมปากซ. ศาลาแดงลามเข้าไปในซอย เหลือทางเดินให้คนเดินแคบๆ มีการแจ้งร้องเรียนมานานหลายครั้ง ก็ยังสามารถตั้งขาย/นั่งทานขยายพื้นที่ยาวเข้าไปในซอยศาลาแดงเพิ่มต่อได้อีก รบกวนกรุณาจัดการให้เด็ดขาดด้วยครับ...
การดำเนินการของเจ้าหน้าที่: เทศกิจบางรักได้ดำเนินการประชาสัมพันธ์ ไม่ให้ผู้ค้าตั้งกีดขาวงทางสัญจร ทั้งนี้เทศกิจบางรักจะดำเนินการกวดขันอย่างต่อเนื่องต่อไป
ความเห็นของผู้แจ้ง: จุดที่แจ้ง จุดที่เป็นปัญหาจริงๆที่ส่งให้ตามภาพ คือ *ทางเท้าสาธารณะด้านข้างอาคารซิลลิก*ที่ต่อจากริมถ.สีลม ปากซอยศาลาแดงเข้าไป ที่ตั้งร้านค้า ยืนซื้อขาย ตั้งโต๊ะเก้าอี้นั่งทานกันจนเหลือแทบไม่เหลือทางเดินให้คนที่จะสัญจรไปมา_ไม่ได้ถูกแก้ไขจัดการ*.. วันนี้ยังคงค้าขายกันตามปกติ ที่เจ้าหน้าที่จัดการขับไล่แม่ค้าโรตี จนเป็นข่าวดังไปทั่ว นั้นอยู่หัวมุมปากทางเข้าซ.ศาลาแดงริมถ.สีลม ซึ่งไม่ได้รบกวนอะไรใครเลย เนื่องจากทางเท้าสาธารณะหน้าร้านโรตีกว้างมาก คนเดินผ่านได้สะดวก ไม่ได้โดนเบียดบังจนแทบไม่เหลือทางเดินตามจุดที่แจ้งไป ดังนั้น จุดที่เจ้าหน้าที่ไปจัดการจนเป็นข่าวนั้น ไม่ใช่จุดที่แจ้งไป ทั้งที่บรรยายละเอียด และมีภาพประกอบชัดเจน นี่จึงเป็นสิ่งยืนยันว่า ตำแหน่งนี้ เส้นใหญ่จริงใช่หรือไม่?... เพราะ จุดนี้ถูกร้องเรียนมาหลายครั้ง แล้วเงียบมาตลอด ไม่มีการจัดการ พอมีการส่งหลักฐานชัดๆผ่านระบบฟองดูว์ ที่อ้างว่ามีคุณภาพไป ผลที่ได้ออกมา กลับไปจับอีกคนอีกตำแหน่ง และปล่อยจุดเดิมที่สร้างปัญหามานานทำความเดือดร้อนต่อไป น่าผิดหวังมากจริงๆครับ... :(
พื้นที่: แขวงสีลม เขตบางรัก กรุงเทพมหานคร